als_Latn dik_Latn sag_Latn
Kosova doli pa një shumicë parlamentare nga zgjedhjet e parakohshme të mbajtura të dielën. Sipas Komisionit Qendror të Zgjedhjeve deri tani janë numëruar rreth 96% e votave. Koalicioni AAK-PDK-NISMA doli forcë e parë, por me përqindje të pamjaftueshme për të formuar qeverinë e re të Kosovës.
AAK-PDK-NISMA mori 34 % të votave. Ai pasohet nga Lëvizja Vetëvendosja, e cila garoi e vetme në këto zgjedhje dhe që ka siguruar rreth 27% të votave. Koalicioni LDK-AKR-Alternativa renditet i treti me 25% të votave.
Me publikimin e rezultateve paraprake, koalicioni AAK-PDK-NISMA nisën edhe festimet e para për fitoren. Në Prishtinë festuan edhe mbështetësit e Lëvizjes Vetëvendosja.
Aty ishte kumtuar se rezultati i premton këtij koalicioni formimin e qeverisë së re në krye me Ramush Haradinajn. Ndërkohë, Presidenti i Kosovës, Hashim Thaçi pas përfundimit të procesit zgjedhor, deklaroi se pret që fituesi të formojë një qeveri pro-evropiane.
Në parlamentin me 120 deputetë, qeverisë së ardhshme i duhet të ketë mbështetjen e më shumë se 50% të parlamentit e përkthyer në shifra, 61 mandate deputetësh, në mënyrë që të formojnë kabinetin e ri.
Tv Klan
als_Latn als_Latn als_Latn als_Latn als_Latn jav_Latn